****

**Előterjesztés**

**Sióagárd Község Önkormányzata Képviselő-testületének**

**2018 április 26-án tartandó rendes****ülésére**

***2. számú napirend***

|  |  |
| --- | --- |
|  |  |
|  |  |

**Tárgy: Helyi önszerveződő közösségek 2018. évi támogatásának pályázati kiírása**

**Előterjesztő és előadó: Gerő Attila polgármester**

**Az előterjesztést készítette: dr. Solymár Anna Virág aljegyző,**

**Tisztelt Képviselő-testület!**

Sióagárd Község Önkormányzatának Képviselő-testülete a 2018-es költségvetésében is igyekszik lehetőséget biztosítani az önszerveződő közösségek pénzügyi támogatására.

2018. május 11-ei benyújtási határidő megjelölésével 10 civil szervezetet keresünk meg tájékoztató levéllel és pályázati adatlappal.

**A költségvetésben erre előirányzott összeg 2.710.000 forint.**

*Határozati javaslat*

…./2018. (IV.26.) képviselő-testületi határozat a helyi önszerveződő közösségek 2018. évi pénzügyi támogatási pályázata kiírásáról

Sióagárd Község Önkormányzatának Képviselő testülete akként döntött, hogy

1. a helyi önszerveződő közösségek részére alaptevékenységük támogatására-a helyi önszerveződő közösségek pénzügyi támogatásának rendjéről szóló 5/2014. (III.11.) önkormányzati rendelet szabályi szerinti pályázatot ír ki.
2. 2017. évben az e célra fordított keretösszeg maximális mértéke 2.710.000.- forint.
3. a pályázat benyújtási határideje: 2017. május 11. napja.
4. felkéri a polgármestert, hogy az érintettek értesítéséről és a pályázati adatlapok kiküldéséről gondoskodjon.

Határidő: 2018. május 11.

Felelős: Gerő Attila polgármester

Sióagárd, 2018. április 23. Gerő Attila sk.

polgármester